pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​นายกฯ ยินดี กทม. เป็นจุดหมายปลายทางการท่องเที่ยวอันดับ 1 ของเอเชียแปซิฟิก พร้อมกำชับกระทรวงท่องเที่ยวฯ ประสาน กทม.ผลักดันตลาดอาหารริมทางระดับโลกให้เป็นรูปธรรมปลาย พ.ค.นี้
วันจันทร์ที่ 8 พฤษภาคม 2560
​นายกฯ ยินดี กทม. เป็นจุดหมายปลายทางการท่องเที่ยวอันดับ 1 ของเอเชียแปซิฟิก พร้อมกําชับกระทรวงท่องเที่ยวฯ ประสาน กทม.ผลักดันตลาดอาหารริมทางระดับโลกให้เป็นรูปธรรมปลาย พ.ค.นี้
นายกรัฐมนตรี ยินดีที่ผลสํารวจดัชนีจุดหมายปลายทางของนักท่องเที่ยวในเอเชียแปซิฟิก ประจําปี 2560 ที่จัดทําโดยมาสเตอร์การ์ดพบว่า กรุงเทพมหานครยังคงเป็นจุดหมายปลายทางยอดนิยมอันดับ 1 ในภูมิภาคเอเชียแปซิฟิก
(วันนี้ 8 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ยินดีที่ผลสํารวจดัชนีจุดหมายปลายทางของนักท่องเที่ยวในเอเชียแปซิฟิก ประจําปี 2560 ที่จัดทําโดยมาสเตอร์การ์ดพบว่า กรุงเทพมหานครยังคงเป็นจุดหมายปลายทางยอดนิยมอันดับ 1 ในภูมิภาคเอเชียแปซิฟิก โดยในปีที่ผ่านมามีนักท่องเที่ยวเดินทางเข้ามาทั้งสิ้น 19.3 ล้านคน จากจํานวนนักท่องเที่ยวทั้งหมด 339.2 ล้านคนที่เดินทางไปยังสถานที่ที่เป็นจุดหมายปลายทางในภูมิภาคเอเชียแปซิฟิก 171 แห่ง
นอกจากนี้ กรุงเทพฯ ยังครองสถิติเป็นเมืองที่มีการค้างคืนของนักท่องเที่ยวมากที่สุด คือ 87.6 ล้านคืน และยังเป็นอันดับ 2 ของเมืองที่นักท่องเที่ยวใช้จ่ายมากที่สุด โดยอยู่ที่ระดับ 1.27 หมื่นล้านดอลลาร์ จากทั้งหมด 2.449 แสนล้านดอลลาร์ รองจากสิงคโปร์ที่อยู่ในอันดับ 1 ที่ระดับ 1.54 หมื่นล้านดอลลาร์
ทั้งนี้ นายกรัฐมนตรีปรารภว่าในปีนี้ กรุงเทพฯ ได้รับการจัดอันดับที่ดีในหลายด้าน เช่น เป็นเมืองที่มีร้านอาหารริมทางและตลาดสดดีที่สุดในโลก และยังเป็นเมืองที่ผู้คนนิยมเดินทางเข้ามาท่องเที่ยวเป็นจํานวนมาก จึงอยากให้คนไทยภาคภูมิใจและร่วมกันรักษาสิ่งดีงามเหล่านี้ไว้ พร้อมทั้งยังได้กําชับให้กระทรวงการท่องเที่ยวและกีฬาประสานงานกับกรุงเทพมหานคร เพื่อผลักดันนโยบายจัดระเบียบพื้นที่และส่งเสริมอาหารริมทางในกรุงเทพฯ ให้มีชื่อเสียงระดับโลก ให้สําเร็จอย่างเป็นรูปธรรม โดยเฉพาะที่ ถ.เยาวราช และถ.ข้าวสาร ที่จะเริ่มดําเนินการในช่วงปลายเดือน พ.ค.นี้
สําหรับ 10 อันดับเมืองที่เป็นจุดหมายปลายทางของนักท่องเที่ยวในภูมิภาคเอเชียแปซิฟิก ได้แก่ กรุงเทพฯ ประเทศไทย สิงคโปร์ กรุงโตเกียว ประเทศญี่ปุ่น กรุงโซล ประเทศเกาหลีใต้ กรุงกัวลาลัมเปอร์ ประเทศมาเลเซีย จ. ภูเก็ต ประเทศไทย ฮ่องกง เมืองพัทยา ประเทศไทย เมืองโอซากา ประเทศญี่ปุ่น และกรุงไทเป ประเทศไต้หวัน
...........................
​สํานักโฆษก
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรียืนยันรัฐบาลและกทม.ทำงานร่วมกันเป็นไปแนวทางเดียวกัน ไม่ได้มีความขัดแย้งระหว่างกัน
วันอาทิตย์ที่ 22 มีนาคม 2563
โฆษกประจําสํานักนายกรัฐมนตรียืนยันรัฐบาลและกทม.ทํางานร่วมกันเป็นไปแนวทางเดียวกัน ไม่ได้มีความขัดแย้งระหว่างกัน
โฆษกประจําสํานักนายกรัฐมนตรียืนยันรัฐบาลและกทม.ทํางานร่วมกันเป็นไปแนวทางเดียวกัน ไม่ได้มีความขัดแย้งระหว่างกัน
วันนี้ (22 มี.ค. 63) เวลา 10.20 น. ณ ตึกสันติไมตรี ทําเนียบรัฐบาล ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี ชี้แจงกรณีเกิดการสับสนระหว่างการสื่อสารของรัฐบาลและกรุงเทพมหานคร ในประเด็นการประกาศมาตรการปิดพื้นที่เพิ่มเติมของกรุงเทพมหานครเมื่อวานนี้ว่า เมื่อวานได้มีสื่อหลายแขนงเข้ามาสอบถามในกรุ๊ปไลน์และไลน์ส่วนตัว ทั้งข่าวลือและข่าวที่มีที่มาและที่ไป รวมทั้งส่งข่าวลือมาให้ดู ทั้งสอบถามในไลน์ส่วนตัว โดยสื่อท่านหนึ่งในกรุ๊ปไลน์ได้ถามถึง ขนาดว่าจะมีการห้ามออกจากบ้านด้วยหรือไม่ หรือจะมีการล็อกดาว์นหรือไม่ ตนเองได้ทําหน้าที่ตรวจสอบให้และทราบจากรัฐมนตรีว่าการกระทรวงมหาดไทยว่า ขณะนี้ทางกรุงเทพมหานคร ได้ประชุมหารือเรื่องนี้อยู่ หากผลการประชุมออกมาอย่างไรทางกรุงเทพมหานครจะมีการแถลงการณ์เรื่องนี้เอง จึงได้ตอบกลับพี่น้องสื่อมวลชนในกรุ๊ปไลน์ว่า เป็นอํานาจสั่งการดังกล่าว คือ กระทรวงมหาดไทยและผู้ว่าราชการจังหวัด ซึ่งกําลังมีการหารือมาตรการต่างๆ ที่จะนํามาดําเนินการเพื่อสกัดกั้นการแพร่ระบาดของเชื้อไวรัสโควิด-19 โดยศึกษาอย่างละเอียด รอบคอบ ถี่ถ้วน จึงขอให้ประชาชนรอฟังประกาศ หรือความคืบหน้าจากกรุงเทพมหานครซึ่งจะเป็นผู้แถลงข่าวในเวลา 14.00 น. ของวานนี้
โฆษกรัฐบาลยืนยันว่า การทํางานระหว่างรัฐบาลและกรุงเทพมหานครเป็นไปแนวทางเดียวกัน ไม่มีความขัดแย้งระหว่างกัน สื่อหลายสํานักพาดหัวอย่างตรงไปตรงมา มีเพียงสื่อบางฉบับนําข่าวนี้ไปลงผิด ทําให้เกิดความสับสนและเข้าใจผิด ซึ่งตนไม่ได้บอกว่าจะไม่มีการปิดห้าง ไม่ได้ไปปฏิเสธ ไม่ได้บอกว่าเป็นข่าวปลอม เพียงแจ้งว่า อย่าเพิ่งไปเชื่อรายละเอียดข้อมูลอย่างไม่มีที่มาที่ไป อยากให้ทุกคนรอฟังการแถลงข่าว หรือหากมีความคืบหน้าศูนย์แถลงข่าวโควิด-19 ทําเนียบ จะเป็นผู้แถลงข่าวให้ประชาชนทราบอย่างทั่วถึง และขอให้หยุดการแพร่ข่าวที่ไม่มีที่มาที่ไป ซึ่งไม่เกิดประโยชน์ใดๆนอกจากความแตกตื่นที่ไม่ตรงกับข้อเท็จจริงอีกด้วย
---------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พชอ. ลำปลายมาศ ต้นแบบทำงานแบบมีส่วนร่วม ยกระดับคุณภาพชีวิตประชาชนทั้งอำเภอ
วันอาทิตย์ที่ 27 พฤษภาคม 2561
พชอ. ลําปลายมาศ ต้นแบบทํางานแบบมีส่วนร่วม ยกระดับคุณภาพชีวิตประชาชนทั้งอําเภอ
รัฐมนตรีว่าการกระทรวงสาธารณสุข ชื่นชมการทํางานของคณะกรรมการพัฒนาคุณภาพชีวิตระดับอําเภอ (พชอ.) อําเภอลําปลายมาศ จังหวัดบุรีรัมย์ เป็นต้นแบบบูรณาการขับเคลื่อนงานโครงการ “มหัศจรรย์ 1,000 วันแรกของชีวิต”
รัฐมนตรีว่าการกระทรวงสาธารณสุข ชื่นชมการทํางานของคณะกรรมการพัฒนาคุณภาพชีวิตระดับอําเภอ (พชอ.) อําเภอลําปลายมาศ จังหวัดบุรีรัมย์ เป็นต้นแบบบูรณาการขับเคลื่อนงานโครงการ “มหัศจรรย์1,000วันแรกของชีวิต” ยกระดับคุณภาพชีวิตคนในพื้นที่ หวังให้ลูกหลานมีไอคิวดี พัฒนาการดี สูงสมวัย
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวชื่นชมผลการดําเนินงาน “มหัศจรรย์1,000วันแรกของชีวิต” ของตําบลหนองโดน อําเภอลําปลายมาศ จังหวัดบุรีรัมย์ ว่า สามารถดําเนินการจนเกิดเป็นผลลัพธ์ที่น่าชื่นชม ถือเป็นจังหวัดต้นแบบและเป็นตัวอย่างของการ ขับเคลื่อนโครงการ ฯ ปัจจัยความสําเร็จเกิดจากคณะกรรมการพัฒนาคุณภาพชีวิตระดับอําเภอ (พชอ.) มีนายอําเภอลําปลายมาศเป็นฟันเฟืองสําคัญในการพัฒนาคุณภาพชีวิตของประชาชนในพื้นที่ตําบลหนองโดนให้ดีขึ้น
โดยนายอําเภอลงพื้นที่ติดตามดูแลเด็กคลอดทุกราย และร่วมรับขวัญเด็กที่คลอดทุกรายตามประเพณีพื้นบ้านดั้งเดิมร่วมกับ พชอ. และทุกภาคส่วน อาทิ ทีมผู้นําชุมชน ทีมอําเภอ ทีมสุขภาพและบุคลากรในพื้นที่ จนเป็นธรรมเนียมว่าเด็กที่นายอําเภอรับขวัญและเยี่ยมบ้านทุกคนเป็นลูกของนายอําเภอ กลายเป็นความผูกพันระหว่างครอบครัวและชุมชน ซึ่งทําให้นายอําเภอแห่งนี้แม้จะเป็นนางสาว แต่ได้ชื่อว่าเป็นนายอําเภอที่มีลูกมากที่สุดในประเทศ ก่อให้เกิดนวัตกรรมในการแก้ปัญหา “ทําให้เรื่องที่คนธรรมดา ร่วมกันทําในสิ่งที่ไม่ธรรมดา จนกลายเป็นเรื่องมหัศจรรย์ขึ้น” เช่น โครงการสนับสนุนการเลี้ยงลูกด้วยนมแม่อย่างเดียวนาน6เดือน สนับสนุนนม90วัน90กล่อง ซึ่งให้พลังงานและโปรตีนแก่หญิงตั้งครรภ์ ช่วยเหลือและให้คําปรึกษาเรื่องเบาหวานขณะตั้งครรภ์ หลังคลอดมีน้ํานมน้อยและความวิตกกังวลเกี่ยวกับการเลี้ยงลูก นอกจากนี้ ยังส่งเสริมการนําศาสตร์พระราชามาปรับใช้ในกิจกรรมต่าง ๆ ให้คนในชุมชนสามารถพึ่งพาตนเอง แบ่งปันประสบการณ์และความรู้ที่ได้รับจากการเข้าร่วมโครงการมหัศจรรย์1,000วันแรกของชีวิต เพื่อส่งเสริมให้ลูกหลานในพื้นที่แข็งแรง สูงดี สมส่วน พัฒนาการสมวัย มีวินัย ใฝ่เรียนรู้ ไอคิวดีด้วย
******************* 26พฤษภาคม2561
รัฐบาลไทย-ข่าวทำเนียบรัฐบาล-พลเอกประวิตร วงษ์สุรรณ รองนายกรัฐมนตรี เป็นประธานการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 3/2562
วันศุกร์ที่ 29 พฤศจิกายน 2562
พลเอกประวิตร วงษ์สุรรณ รองนายกรัฐมนตรี เป็นประธานการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 3/2562
พลเอกประวิตร วงษ์สุรรณ รองนายกรัฐมนตรี เป็นประธานการประชุมคณะกรรมการดิจิทัลเพื่อเศรษฐกิจและสังคมแห่งชาติ ครั้งที่ 3/2562
วานนี้ (28 พฤศจิกายน 2562) พลเอกประวิตร วงษ์สุวรรณ รองนายกรัฐมนตรี เป็นประธานฯ การประชุมคณะกรรมการดิจิทัลเพื่อเศรษฐกิจและสังคมแห่งชาติ (บอร์ดดีอี) ครั้งที่ 3/2562 มีผู้เข้าร่วมประชุมในครั้งนี้ ประกอบด้วย รัฐมนตรีว่าการกระทรวงมหาดไทย ที่ปรึกษารัฐมนตรีว่าการกระทรวงดิจิทัลเพื่อเศรษฐกิจและสังคม (นายไกรเสริม โตทับเที่ยง) โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นเลขานุการฯ นางวรรณพร เทพหัสดิน ณ อยุธยา เลขาธิการคณะกรรมการดิจิทัลเพื่อเศรษฐกิจและสังคมแห่งชาติ เป็นผู้ช่วยเลขานุการฯ และมีผู้แทนของกระทรวงต่าง ๆ ผู้แทนธนาคารแห่งประเทศไทย ผู้แทนสภาพัฒนาการเศรษฐกิจและสังคมแห่งชาติ พร้อมด้วยผู้ทรงคุณวุฒิต่าง ๆ เข้าร่วมประชุม ณ ห้องประชุมสํานักงานปลัดสํานักนายกรัฐมนตรี ทําเนียบรัฐบาล
ที่ประชุมฯ ได้มีการทบทวนมติบอร์ดดีอี ในคราวประชุมครั้งที่ 5/2561 เมื่อวันที่ 20 พฤศจิกายน 2561 ในเรื่องแนวทางการดําเนินการนําสายสื่อสารลงใต้ดินตามนโยบายของรัฐบาล (กรุงเทพมหานคร) และได้มีมติเห็นชอบตามมติคราวที่แล้ว และมอบหมายให้กรุงเทพมหานคร ปฏิบัติตามมติโดยคํานึงถึงกฎหมาย กฎระเบียบที่เกี่ยวข้อง อย่างเคร่งครัด
ทั้งนี้ ประธานฯ ได้สั่งการเพิ่มเติมว่า “ตามที่คณะกรรมการฯ ได้รับทราบและพิจารณาให้ความเห็นประเด็นต่าง ๆ ในวันนี้ ขอให้ร่วมกันกํากับติดตาม และผลักดันการดําเนินงาน ให้เกิดผลเป็นรูปธรรมต่อไป” โดยขอเน้นย้ําเพิ่มเติม ดังนี้ 1) การดําเนินการพัฒนาด้านดิจิทัลของประเทศ ขอให้ทุกหน่วยงานร่วมกันบูรณาการการทํางาน โดยคํานึงถึงเป้าหมายที่ได้กําหนดในนโยบายและแผนระดับชาติว่าด้วยการพัฒนาดิจิทัลเพื่อเศรษฐกิจและสังคมเพื่อให้เกิดผลสัมฤทธิ์ต่อไป 2) การจัดระเบียบสายสื่อสารของประเทศ ขอให้มีแผนการดําเนินงานทั้งในระยะสั้น และระยะยาว โดยบูรณาการร่วมกับทุกฝ่ายที่เกี่ยวข้อง เพื่อไม่ให้เกิดผลกระทบต่อทั้งด้านเศรษฐกิจ สังคม ความมั่นคง สิ่งแวดล้อม ประชาชนผู้ใช้บริการ และเพื่อประโยชน์สาธารณะ โดยไม่ขัดต่อการแข่งขันในเชิงธุรกิจ
และขอให้กระทรวงดิจิทัลเพื่อเศรษฐกิจและสังคม ช่วยกําหนดทิศทางและผลักดันการพัฒนาด้านดิจิทัลของประเทศ ให้เป็นไปตามเป้าหมายที่กําหนดไว้ต่อไป ทั้งนี้ ขอให้ฝ่ายเลขานุการติดตามและประเมินผลการปฏิบัติงานอย่างต่อเนื่อง รวมทั้งเร่งรัดจัดประชุมหารือในเรื่องต่าง ๆ อาทิ การจัดทํานโยบายและแผนเฉพาะด้าน เพื่อให้เกิดความคืบหน้าของงานมากยิ่งขึ้น
*****************
รัฐบาลไทย-ข่าวทำเนียบรัฐบาล-วธ.เปิดศูนย์วัฒนธรรมประเพณีท้องถิ่นบ้านเดิ่น แหล่งสืบค้นเรื่องราวชุมชน การละเล่นผีตาโขนสร้างรายได้ให้ท้องถิ่น-มีวัฒนธรรมสร้างคนดี สังคมเป็นสุข จนได้รับยกย่องเป็นชุมชนคุณธรรมน้อมนำห
วันจันทร์ที่ 26 มิถุนายน 2560
วธ.เปิดศูนย์วัฒนธรรมประเพณีท้องถิ่นบ้านเดิ่น แหล่งสืบค้นเรื่องราวชุมชน การละเล่นผีตาโขนสร้างรายได้ให้ท้องถิ่น-มีวัฒนธรรมสร้างคนดี สังคมเป็นสุข จนได้รับยกย่องเป็นชุมชนคุณธรรมน้อมนําห
วธ.เปิดศูนย์วัฒนธรรมประเพณีท้องถิ่นบ้านเดิ่น แหล่งสืบค้นเรื่องราวชุมชน การละเล่นผีตาโขนสร้างรายได้ให้ท้องถิ่น-มีวัฒนธรรมสร้างคนดี สังคมเป็นสุข จนได้รับยกย่องเป็นชุมชนคุณธรรมน้อมนําหลักปรัชญาของเศรษฐกิจพอเพียงในปี 2560
เมื่อวันที่ 24 มิถุนายน นายกฤษศญพงษ์ ศิริ ปลัดกระทรวงวัฒนธรรม (วธ.) เป็นประธานเปิดศูนย์วัฒนธรรมประเพณีท้องถิ่นบ้านเดิ่น อ.ด่านซ้าย จ.เลย โดยมี ดร.ถาวร เชื้อบุญ ประธานศูนย์วัฒนธรรมประเพณีท้องถิ่นบ้านเดิ่น นายสัมฤทธิ์ สุภามา วัฒนธรรมจังหวัดเลย นายอําเภอด่านซ้าย และประชาชนชาวด่านซ้ายเข้าร่วมเป็นจํานวนมาก
ปลัด วธ. กล่าวว่า ขอชื่นชมทุกหน่วยงานที่ร่วมแรงร่วมใจจัดตั้งศูนย์วัฒนธรรมประเพณีท้องถิ่นบ้านเดิ่น ขึ้นมา ถือเป็นการพัฒนาประเทศโดยยึดคนเป็นศูนย์กลาง มุ่งสู่สังคมอยู่เย็นเป็นสุข สามารถเชื่อมโยงมิติทางวัฒนธรรมเข้ามาบูรณาการร่วมกับมิติตัวคน สังคม เศรษฐกิจ สิ่งแวดล้อม ทําให้คนในสังคมไทยมีการเรียนรู้เรื่องวัฒนธรรม ท้องถิ่นของตน ทําให้คนเป็นดี มีความสุข ครอบครัว ชุมชน มีความสุขไป ดังนั้น ศูนย์วัฒนธรรมประเพณีท้องถิ่นบ้านเดิ่นแห่งนี้นับว่าเป็นแหล่งเรียนรู้ที่สําคัญและน่าสนใจยิ่งสอดคล้องกับนโยบายของรัฐบาลและกระทรวงวัฒนธรรม (วธ.) ด้านการอนุรักษ์ ฟื้นฟูการเผยแพร่มรดกทางวัฒนธรรมได้เป็นอย่างดี
นายกฤษศญพงษ์ กล่าวต่อไปว่า ศูนย์วัฒนธรรมประเพณีท้องถิ่นบ้านเดิ่น เป็นต้นแบบของการรักษาเอกลักษณ์ไทย รากเหง้าดั้งเดิมของท้องถิ่น คือ การใช้ภาษาไทยและการอนุรักษ์ภาษาถิ่น รวมถึง ภูมิปัญญาท้องถิ่นอย่างหลากหลาย ขอให้ทุกภาคส่วนช่วยกันสร้างการเรียนรู้ ความภาคภูมิใจในประวัติศาสตร์และความเป็นไทย เพื่อนําไปสู่การสร้างความสัมพันธ์อันดีในระดับประชาชน ระดับชาติ ระดับภูมิภาค และระดับนานาชาติ ตลอดจนเพิ่มมูลค่าทางเศรษฐกิจให้แก่ประเทศต่อไป
ดร.ถาวร เชื้อบุญ ประธานศูนย์วัฒนธรรมประเพณีท้องถิ่นบ้านเดิ่น กล่าวว่า ศูนย์วัฒนธรรมประเพณีท้องถิ่นบ้านเดิ่น ก่อตั้งเมื่อปี 2550 เกิดจากรวมตัวของกลุ่มบุคคลและเครือข่ายที่ช่วยกัน ดูแลรักษาวัฒนธรรม เพื่อให้เด็ก เยาวชน ประชาชน รวมถึงผู้สนใจทั่วไปมีแหล่งสืบค้นศึกษา ค้นคว้าเรื่องราวในชุมชน โดยเฉพาะงานประเพณีบุญหลวงและการละเล่นผีตาโขน การจัดแสดงประเพณีสิบสองเดือน ภาคอีสาน หรือที่ เรียกว่า ฮีตสิบสอง ที่ผ่านมามีหน่วยงาน องค์กรต่างๆเข้ามาศึกษาจํานวนมาก มีการจัดทําหลักสูตรสาระเพิ่มเติมรายวิชา การวิจัย จัดพิมพ์หนังสือ เป็นต้น ปัจจุบันได้รับการขึ้นทะเบียนมรดกภูมิปัญญาทางวัฒนธรรม ในนามศูนย์วัฒนธรรม ประเพณี ท้องถิ่นบ้านเดิ่น เรื่องการมีส่วนร่วมอนุรักษ์และสืบสานมรดกภูมิปัญญาทางวัฒนธรรม “ประเพณีการละเล่นผีตาโขนในงานบุญหลวง จังหวัดเลย” ประจําปี 2556 ,ได้รับการคัดเลือกเป็นแหล่งเรียนรู้ทางวัฒนธรรมของชุมชน ประจําปี 2558 ล่าสุดได้รับการคัดเลือกเป็นชุมชนคุณธรรมน้อมนําหลักปรัชญาของเศรษฐกิจพอเพียงในปี 2560 ของ วธ.ด้วย
รัฐบาลไทย-ข่าวทำเนียบรัฐบาล-รองนรม. สมคิดฯ เป็นประธานการประชุมคณะกรรมการพัฒนาระบบการบริหารจัดการขนส่งสินค้าและบริการของประเทศ (กบส.) ครั้งที่ 1/2561
วันศุกร์ที่ 17 สิงหาคม 2561
รองนรม. สมคิดฯ เป็นประธานการประชุมคณะกรรมการพัฒนาระบบการบริหารจัดการขนส่งสินค้าและบริการของประเทศ (กบส.) ครั้งที่ 1/2561
รองนรม.สมคิดฯ เป็นประธานการประชุมคณะกรรมการ กบส. ครั้งที่ 1/2561 โดยที่ประชุมมีมติเห็นชอบให้หน่วยงานที่เกี่ยวข้องเร่งรัดดําเนินงานแผนปฏิบัติการภายใต้แผนยุทธศาสตร์การพัฒนาระบบโลจิสติกส์ของประเทศ ฉบับที่ 3 (พ.ศ. 2560-2564)
วันนี้ (17 ส.ค. 61) เวลา 09.30 น. ณ ห้องประชุมคณะรัฐมนตรี (เดิม) สํานักเลขาธิการคณะรัฐมนตรี ทําเนียบรัฐบาล นาย สมคิด จาตุศรีพิทักษ์ รองนายกรัฐมนตรีเป็นประธานการประชุมคณะกรรมการพัฒนาระบบการบริหารจัดการขนส่งสินค้าและบริการของประเทศ (กบส.) ครั้งที่ 1/2561 ซึ่งสรุปสาระสําคัญดังนี้
ประธานได้แจ้งให้ที่ประชุมรับทราบ รายงานดัชนีวัดประสิทธิภาพระบบโลจิสติกส์ระหว่างประเทศ ปี 2561 (International Logistics Performance Index : LPI 2018) ซึ่งธนาคารโลกได้เผยแพร่รายงานผลการจัดอันดับ LPI ประจําปี 2561 โดยผลการประเมินประสิทธิภาพด้านโลจิสติกส์ของ 160 ประเทศทั่วโลก ประเทศไทย ได้รับการจัดอันดับอยู่อันดับที่ 32 ของโลก และปรับตัวดีขึ้น 13 อันดับ จากอันดับที่ 45 ในปี 2559 และจัดอยู่ในอันดับที่ 2 ของอาเซียน รองจากประเทศสิงค์โปร์ ซึ่งสะท้อนให้เห็นถึงการรับรู้และความพึงพอใจในประสิทธิภาพระบบโลจิสติกส์ของประเทศที่ดีขึ้นในช่วง 2 ปีที่ผ่านมา โดยเกณฑ์ชี้วัดที่มีพัฒนาการดีขึ้นมากที่สุด ได้แก่ ด้านความตรงต่อเวลาของการบริการ (Timeliness) ด้านสมรรถนะผู้ให้บริการโลจิสติกส์ทั้งภาครัฐและธุรกิจ (Logistics Quality and Competence) และด้านระบบติดตาม และตรวจสอบสินค้า (Tracking & Tracing) ตามลําดับ
พร้อมกันนี้ ที่ประชุมได้พิจารณาและมีมติเห็นชอบให้หน่วยงานที่เกี่ยวข้องได้เร่งรัดการดําเนินงานแผนปฏิบัติการภายใต้ยุทธศาสตร์การพัฒนาระบบโลจิสติกส์ของประเทศ ฉบับที่ 3 (พ.ศ. 2560-2564) ซึ่งแบ่งเป็นแผนงาน/โครงการปี 2560-2562 ที่ได้รับจัดสรรกรอบวงเงินแล้ว 337,419.55 ล้านบาท และแผนงาน/โครงการปี 2563-2564 จํานวน 255 โครงการ วงเงินรวม 471,348.05 ล้านบาท ประกอบด้วย ยุทธศาสตร์ที่ 1 การพัฒนาเพิ่มมูลค่าระบบห่วงโซ่อุปทาน วงเงินรวม 14,100.29 ล้านบาท ยุทธศาสตร์ที่ 2 การพัฒนาโครงสร้างพื้นฐานและสิ่งอํานวยความสะดวก วงเงินรวม 455,711.79 ล้านบาท และยุทธศาสตร์ที่ 3 การพัฒนาปัจจัยสนับสนุนด้านโลจิสติกส์ วงเงินรวม 1,535.97 ล้านบาท โดยที่ประชุมมอบหมายให้สํานักงบประมาณพิจารณาจัดลําดับความสําคัญในการจัดสรรงบประมาณ รายจ่ายประจําปีฯ ตามขั้นตอนต่อไป
...............................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-บ.ก. เพิ่มช่องทางการตอบปัญหาผ่านระบบออนไลน์ มุ่งเน้นการให้บริการที่เป็นเลิศ
วันพุธที่ 14 พฤศจิกายน 2561
บ.ก. เพิ่มช่องทางการตอบปัญหาผ่านระบบออนไลน์ มุ่งเน้นการให้บริการที่เป็นเลิศ
กรมบัญชีกลางเปิดให้บริการรับแจ้งปัญหาบนเว็บไซต์ของกรมบัญชีกลาง ซึ่งเป็นช่องทางการให้คําปรึกษา และตอบปัญหาอีกหนึ่งช่องทาง โดยสามารถติดตามผลของการสอบถามปัญหาได้ด้วยตนเอง คาดว่าจะทําให้ได้รับการบริการที่รวดเร็ว และมีประสิทธิภาพมากขึ้น
นางญาณี แสงศรีจันทร์ รองอธิบดีกรมบัญชีกลาง รักษาการในตําแหน่งที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า กรมบัญชีกลางเล็งเห็นความสําคัญของการให้บริการมาโดยตลอด จึงได้เปิดใช้งานระบบรับแจ้งปัญหาบนเว็บไซต์ของกรมบัญชีกลางตั้งแต่ต้นเดือนพฤศจิกายนที่ผ่านมา ซึ่งเป็นการเพิ่มช่องทางการติดต่อสื่อสาร การถาม-ตอบปัญหาระหว่างกรมบัญชีกลางกับผู้รับบริการ จากเดิมมีเพียงการสอบถามทางโทรศัพท์หรือเข้ามาติดต่อด้วยตนเอง
เมื่อผู้รับบริการต้องการเข้าใช้งานระบบรับแจ้งปัญหา ซึ่งอยู่ในหน้าแรกของเว็บไซต์กรมบัญชีกลาง(www.cgd.go.th) หากเพิ่งเข้าใช้งานเป็นครั้งแรกจะต้องลงทะเบียนก่อน โดยกดเลือกหัวข้อ ศูนย์บริการข้อมูลการเงินการคลังภาครัฐ (Call Center) และกรอกรายละเอียดที่กําหนดไว้ในหน้าลงทะเบียน เช่น เลขที่บัตรประจําตัวประชาชน 13 หลัก ชื่อ-นามสกุล e-mail รหัสผ่านเข้าระบบ เป็นต้น เมื่อกรอกข้อมูลครบถ้วนแล้ว ให้กดเลือกที่บันทึก ระบบจะบันทึกข้อมูล และยืนยันการลงทะเบียนใช้งานไปยัง e-mail ดังกล่าว
หลังจากที่ได้ยืนยันการใช้งานในครั้งแรกผ่านทาง e-mail แล้ว สามารถเข้าใช้งานในระบบฯ ได้ ผู้แจ้งปัญหากรอกรหัสผู้ใช้งาน โดยระบุเลขที่บัตรประจําตัวประชาชน 13 หลัก และรหัสผ่าน (ตามที่กําหนดไว้ขณะลงทะเบียน) เพื่อเข้าสู่ระบบ ทั้งนี้ ผู้ใช้งานสามารถแจ้งปัญหาข้อสงสัยด้านต่าง ๆ เช่น สิทธิสวัสดิการรักษาพยาบาล บําเหน็จบํานาญ การจัดซื้อจัดจ้างภาครัฐ เป็นต้น หากปัญหาใดมีรายละเอียดเพิ่มเติม สามารถแนบไฟล์ที่มีขนาดไม่เกิน 10 Mb ส่งผ่านระบบได้ ทั้งนี้ กรมบัญชีกลางได้มอบหมายให้เจ้าหน้าที่ศูนย์บริการข้อมูลการเงินการคลังภาครัฐ (Call Center) แจ้งยืนยันการรับเรื่องและตอบข้อหารือ/ประเด็นปัญหาต่าง ๆ กลับไปยังผู้ใช้งานโดยเร็ว ซึ่งระบบดังกล่าวให้บริการในวันและเวลาราชการ
โฆษกกรมบัญชีกลาง กล่าวในตอนท้ายว่า การนําระบบรับแจ้งปัญหาดังกล่าวมาใช้ เพื่อเพิ่มประสิทธิภาพและประสิทธิผลการให้บริการของกรมบัญชีกลาง อีกทั้ง สามารถตอบสนองความประสงค์ของผู้รับบริการในด้านความถูกต้อง แม่นยํา สะดวก รวดเร็ว และสามารถประหยัดเวลาในการสอบถามทางช่องทางอื่น ๆ ได้มากขึ้น ซึ่งกรมบัญชีกลางมุ่งมั่นที่จะพัฒนาการให้บริการอย่างต่อเนื่อง เพื่อมุ่งสู่การให้บริการที่เป็นเลิศ
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงมหาดไทย เป็นประธานในพิธีเปิดโครงการ “บิ๊กซี ห้างคนไทย ภูมิใจความเป็นไทย” ร่วมกับโครงการไทยนิยม ยั่งยืน
วันพุธที่ 21 กุมภาพันธ์ 2561
รัฐมนตรีช่วยว่าการกระทรวงมหาดไทย เป็นประธานในพิธีเปิดโครงการ “บิ๊กซี ห้างคนไทย ภูมิใจความเป็นไทย” ร่วมกับโครงการไทยนิยม ยั่งยืน
รัฐมนตรีช่วยว่าการกระทรวงมหาดไทย เป็นประธานในพิธีเปิดโครงการ “บิ๊กซี ห้างคนไทย ภูมิใจความเป็นไทย” ร่วมกับโครงการไทยนิยม ยั่งยืน
วันนี้ (20 ก.พ.2561) เวลา 16.00 น. ณ โซนสินค้า OTOP ชั้น 3 ห้างสรรพสินค้าบิ๊กซีซุปเปอร์เซ็นเตอร์ สาขาราชดําริ นายสุธี มากบุญ รัฐมนตรีช่วยว่าการกระทรวงมหาดไทย เป็นประธานในพิธีเปิดโครงการ“บิ๊กซี ห้างคนไทย ภูมิใจความเป็นไทย” ร่วมกับโครงการไทยนิยม ยั่งยืน ที่จัดขึ้นโดย บริษัท บิ๊กซี ซูปเปอร์เซ็นเตอร์ จํากัด (มหาชน) ร่วมกับกระทรวงมหาดไทย เพื่อตอบสนองนโยบายรัฐบาลตามโครงการ “ไทยนิยม ยั่งยืน” เพื่อขับเคลื่อนการพัฒนาประเทศ ตามแผนยุทธศาสตร์ชาติ 20 ปี และแผนพัฒนาเศรษฐกิจและสังคมแห่งชาติฉบับที่ 12 รวมถึงยุทธศาสตร์พัฒนาพื้นที่ เพื่อสร้างความมั่นคงของชาติ โดยร่วมสนับสนุนกรอบการดําเนินงานเรื่อง “วิถีไทยวิถีพอเพียง และชุมชนอยู่ดีมีสุข” ที่จะก่อให้เกิดประโยชน์ต่อการพัฒนาคุณภาพชีวิตของประชาชนอย่างเป็นรูปธรรม และพัฒนาประเทศไทยสู่ความยั่งยืน
การจัดโครงการในครั้งนี้ ถือเป็นความร่วมมือของภาคเอกชนในลักษณะ “ประชารัฐ” เพื่อร่วมสืบสานและส่งเสริมความเป็นไทยไปพร้อม ๆ กับการพัฒนาคุณภาพชีวิตของคนไทยอย่างยั่งยืน ผ่าน 2 กิจกรรมหลัก ได้แก่ 1) การรณรงค์ให้พนักงานสาขาแต่งกายด้วยผ้าไทย หรือมีส่วนประกอบของผ้าไทยเป็นประจําทุกวันศุกร์อย่างต่อเนื่อง เพื่อนําเสนอเอกลักษณ์ความเป็นไทยผ่านการแต่งกาย ซึ่งจะเป็นการร่วมปลูกฝังให้พนักงานรักและเห็นถึงคุณค่าความเป็นไทย และ 2) การเปิดพื้นที่ “ตลาดนัดสินค้าไทย” ที่ห้างสรรพสินค้าบิ๊กซีสาขาต่าง ๆ ทั่วประเทศ โดยคัดเลือกสินค้าพื้นเมืองจากภูมิปัญญาในท้องถิ่น อาทิ สินค้า OTOP ผ้าไทย อาหาร ขนมไทย สมุนไพร ผลิตภัณฑ์สปา เครื่องหอม ของใช้ตกแต่งบ้านให้กับชุมชน และสินค้าชุมชนอื่น ๆ เพื่อช่วยเสริมสร้างเศรษฐกิจฐานรากของชุมชน ให้ชุมชนสามารถพึ่งพาตนเองได้ นําไปสู่การพัฒนาคุณภาพชีวิตของประชาชนอย่างเป็นรูปธรรมส่งผลให้เศรษฐกิจไทยเติบโตสู่ความยั่งยืน
รัฐบาลไทย-ข่าวทำเนียบรัฐบาล-การประชุมนานาชาติด้านวิศวกรรมยานยนต์
วันจันทร์ที่ 2 เมษายน 2561
การประชุมนานาชาติด้านวิศวกรรมยานยนต์
ปลัดกระทรวงอุตสาหกรรม เป็นประธานกล่าวเปิดงาน การประชุมนานาชาติด้านวิศวกรรมยานยนต์   ณ อาคารชาเลนเจอร์ อิมแพค เมืองทองธานี
วันนี้ (2 เมษายน 2561) นายพสุ โลหารชุน ปลัดกระทรวงอุตสาหกรรม เป็นประธานกล่าวเปิดงาน การประชุมนานาชาติด้านวิศวกรรมยานยนต์ (The 14th International Conference on Automotive Engineering) โดยมีนักวิชาการ นักวิจัย นักออกแบบ ผู้บริหาร และผู้สนใจทั่วไปเข้าร่วมเสนอบทความด้านพลังงาน ความปลอดภัย สิ่งแวดล้อม การผลิตและเทคโนโลยีต่างๆ เพื่อเป็นการเผยแพร่ความรู้ให้กว้างขวาง ณ อาคารชาเลนเจอร์ อิมแพค เมืองทองธานี
รัฐบาลไทย-ข่าวทำเนียบรัฐบาล-ชี้แจงประเด็นข่าวพร้อมเพย์ที่เผยแพร่ทางสื่อออนไลน์
วันจันทร์ที่ 25 กันยายน 2560
ชี้แจงประเด็นข่าวพร้อมเพย์ที่เผยแพร่ทางสื่อออนไลน์
ตามที่มีการเผยแพร่ (share) ข้อความผ่านทาง line application ว่า หากท่านมียอดเงินเข้าออกในบัญชีต่อวันเกิน  10 ครั้ง มียอดเงินหมุนเวียนเกิน 3,000 บาท หรือมีธุรกรรมอื่นๆ ที่มีการเคลื่อนไหวทางบัญชีเดือนละมากกว่า 50,000 บาท ห้ามใช้พร้อมเพย์เด็ดขาด
ตามที่มีการเผยแพร่ (share) ข้อความผ่านทาง line application ว่า หากท่านมียอดเงินเข้าออกในบัญชีต่อวันเกิน 10 ครั้ง มียอดเงินหมุนเวียนเกิน 3,000 บาท หรือมีธุรกรรมอื่นๆ ที่มีการเคลื่อนไหวทางบัญชีเดือนละมากกว่า 50,000 บาท ห้ามใช้พร้อมเพย์เด็ดขาด เนื่องจากจะถูกตรวจสอบการชําระภาษี และจะถูก เรียกคืนภาษีย้อนหลังจากการคํานวณรายรับจ่ายจากบัญชีทันที นั้น
กรมสรรพากร ขอชี้แจงข้อเท็จจริงให้ทราบ ดังนี้
1. ข้อความที่เผยแพร่ดังกล่าวไม่เป็นความจริง การใช้พร้อมเพย์ไม่มีความสัมพันธ์กับการตรวจสอบภาษีหรือการเรียกคืนภาษีย้อนหลังของกรมสรรพากรแต่อย่างใด
2. การใช้พร้อมเพย์เป็นช่องทางการโอนเงินช่องทางหนึ่งเช่นเดียวกับการโอนเงินผ่านทาง e-Banking หรือผ่านทางเคาน์เตอร์ธนาคาร ซึ่งข้อมูลดังกล่าวไม่ได้มีการส่งให้แก่กรมสรรพากร
3. กรมสรรพากรมีอํานาจออกหมายเรียกให้ธนาคารส่งข้อมูลการทําธุรกรรมทางการเงิน (ไม่ว่าจะทําผ่านช่องทางใดก็ตาม) ให้แก่กรมสรรพากร เฉพาะในกรณีที่มีเหตุอันควรเชื่อว่าผู้เสียภาษีรายนั้นยื่นเสียภาษีไม่ถูกต้อง ซึ่งกฎหมายให้อํานาจไว้อย่างจํากัด และไม่สามารถขอให้ส่งข้อมูลการโอนเงินทั่วไปได้
หากผู้เสียภาษีมีข้อสงสัยสามารถสอบถามได้ที่สํานักงานสรรพากรทุกแห่ง หรือศูนย์สารนิเทศสรรพากร โทร. 1161
รัฐบาลไทย-ข่าวทำเนียบรัฐบาล-บสย.ลุยจัดมหกรรมเข้าถึงแหล่งเงินทุน
วันพฤหัสบดีที่ 18 พฤษภาคม 2560
บสย.ลุยจัดมหกรรมเข้าถึงแหล่งเงินทุน
บสย. ลุยจัดมหกรรมเข้าถึงแหล่งเงินทุน ล่าสุด ผนึกหอการค้าจังหวัดฉะเชิงเทรา สถาบันการเงิน และเครดิตบูโร เปิดบูธให้คําปรึกษาด้านการค้ําประกันแก่ผู้ประกอบการ SMEs พร้อมแคมเปญด้านการเงินของสถาบันการเงิน และเช็คเครดิตบูโรฟรี
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายวัฒนา รัตนวงศ์ ประธานหอการค้าจังหวัดฉะเชิงเทรา นายประเสริฐ ชัยชาญอุดมสุข ผู้อํานวยการอาวุโสฝ่ายกิจการสาขา บสย. และ นายกฤต สมมาศเดชสกุล ผู้จัดการอาวุโส สํานักงานสาขาชลบุรี บสย. ร่วมเป็นประธานเปิดงาน “บสย. มหกรรมเข้าถึงแหล่งเงินทุน จังหวัดฉะเชิงเทรา” ซึ่งได้รับการตอบรับจากผู้ประกอบการเข้าร่วมงานจํานวนมาก
นายวิเชษฐ วรกุล รองผู้จัดการทั่วไป สายงานธุรกิจ บสย. เปิดเผยว่า กิจกรรมมหกรรมเข้าถึงแหล่งเงินทุนของ บสย.ถือเป็นกิจกรรมที่สําคัญที่จัดขึ้นเป็นประจําทุกปี โดยปีนี้กําหนดจัดทั้งหมด 11 ครั้งในจังหวัดต่างๆ ทั่วประเทศ โดยปีนี้ได้มีการปรับเปลี่ยนรูปแบบให้เหมาะสมตามแต่ละกลุ่มเป้าหมายในพื้นที่จังหวัดนั้นๆ ซึ่งเป้าหมายของการจัดงานนั้นเพื่อให้คําปรึกษา และแนะนําการทําธุรกิจ
พร้อมบริการทางการเงินแก่ผู้ประกอบการ SMEs และผู้ที่ต้องการสินเชื่อ เพื่อเสริมสภาพคล่องของกิจการ รวมทั้งสามารถเข้าถึงแหล่งเงินทุนจากสถาบันการเงินได้ง่ายขึ้น รวมถึงการให้บริการตรวจสุขภาพการเงินกับผู้ประกอบการ SMEs ฟรี จากเครดิตบูโร
ด้านนายประเสริฐ ชัยชาญอุดมสุข ผู้อํานวยการอาวุโสฝ่ายกิจการสาขา บสย. กล่าวว่า บสย.มีหน้าที่สนับสนุนและพัฒนาผู้ประกอบการ SMEs ให้มีศักยภาพที่แข็งแกร่ง นอกเหนือจากบทบาทหลักในการให้การค้ําประกันสินเชื่อแก่ผู้ประกอบการ SMEs ผ่านกิจกรรมต่างๆ และมหกรรมเข้าถึงแหล่งเงินทุนเป็นหนึ่งในกิจกรรมที่จะเพิ่มโอกาสให้ SMEs ได้เข้าถึงแหล่งเงินทุน โดยปีนี้จะเน้นไปที่ผู้ประกอบการ SMEs 3 กลุ่มประกอบด้วย กลุ่มผู้ประกอบการทั่วไป, กลุ่มผู้ประกอบการรายย่อย และกลุ่ม Start-up & Innovation
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค   081-860-7477   chaninya@tcg.or.th  www.tcg.or.th
ศรัญยู ตันติเสรี   091-771-2885   saranyu@tcg.or.th   www.facebook.com/tcg.or.th
วิขุดา ก้องกีรติ  089-605-9870  wichuda@tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง